Normas graficas de l'aragonés

As **Normas Graficas de l'Aragonés, de 1987** (*Normas graficas de l'aragonés. Emologatas en o I Congreso ta ra Normalización de l'aragonés*), fruto d'os alcuerdos firmatos en Uesca o 19 d'abril, son un conchunto de convencions ortograficas ta l'aragonés alcordatas en o *[[I Congreso ta ra normalización de l'aragonés]]*.

## Criterios
Os criterios que se pretenden seguir son: 
# Sencillez y coherencia sistematica.
# Posibilidat de servir ta todas modalidaz d'aragonés.
# Fonematismo: siempre que ye posible, se fa corresponder, a cada fonema, un solo grafema y, a cada grafema, un fonema.
Se restrinche o criterio fonematico:
# Por morfolochía, mantenendo integros os elementos compositivos (*beyiemos*, preterito; *beyemos*, present).
# Por unidat transdialectal (*chiquet* representa a *chiqué, chiquer, chiquete, chiqued...*).
# Por semantica (verbo *h*as*;* determinant *as*).
# Por costumbre u tradición como fabla romanica (*ca, que, qui, co, cu).*

## Representación d'os fonemas vocalicos

Amás, la *u* forma parte d'os digrafos *gu (*/g/) y *qu* (/k/) debant de *e, i.*

## Representación d'os fonemas consonanticos

## Guions
S'emplegan ta tallar as parolas en rematanza de ringla, fendo-lo por silabas completas: *fuellas*, en *fue-/llas; estiemos*, en *es-/tie-/mos.*

Tamién sirven ta unir os pronombres y adverbios encliticos con o verbo: 
# Infinitivo con pronombre u adverbio: *ascuitar-la, trayer-ne, meter-bi, trayer-le-ne.*
# Cherundio  con pronombre u adverbio: *ascuitando-la, trayendo-ne, dizindo-lis-ne.*
# Imperativo con pronombre u adverbio: *ascuita-la, traye-ne, torna-la-me; tornaz-la, trayez-ne, ascuitaz-le-ne.*
# Atras formas verbals conchugatas: *tornaba-se, fue-se-ne...*

## Apostrofación
Las falquetas (') sinyalan a desaparixión d'una vocal.

## Signos diacriticos
# S'emplega la dieresi en *güe, güi*, ta pronunciar la *u:* *güeit*o*, güitanta*.
# S'emplega perén la *h* como diacritico en as formas: *ha<nowiki/>*, *he<nowiki/>*, *has* y *<nowiki/>han*, d'o verbo *aber, *'haber'.
# Tamién s'emplega l'accento como diacritico opcional en: *á* (preposición). Y perén en: *él, éls* (pronombres tonicos); *más, més, mái, sí* (adverbios); *ó* (interchección, adverbio); *sé, dé* (verbos), *té* (substantivo), y en todos los pronombres, adchectivos y adverbios interrogativos y exclamativos (*qué, quí, cuán...)*.

## Accentuación grafica
Todas as parolas polisilabicas pueden levar accento grafico ta sinyalar a tonicidat, pero solament ye obligato en os casos siguients y sobre a vocal tonica.

En os diftongos y triftongos con vocal ubierta, si cal accentuar graficament, se fa sobre la vocal ubierta (*á, é, ó*): *calién, fuésenos, metió;* pero: *palpiar, estudiet.*

## Sinyals d'interrogación y exclamación
Os sinyals d'interrogación d'apertura (¿) y de tancada (?) incluyen un enunciau interrogativo. O sinyal d'apertura ye opcional si la pregunta ye curta y prencipia por pronombre, adchetivo u adverbio interrogativo: *Qué has feito?*

Os sinyals d'exclamación d'apertura (¡) y de tancada (!) incluyen un enunciau exclamativo. O sinyal d'apertura ye opcional si la exclamación ye curta y prencipia por pronombre, adchetivo u adverbio exclamativo: *Cómo plora!*

## Firma d'alcuerdos
Las refirmoron os miembros d'as asociacions y entidaz: Instituto de Estudios Altoaragoneses, Consello d'a Fabla Aragonesa, Ligallo de Fablans de l'Aragonés,  Rolde d'Estudios Nazionalista Aragonés, Chunta Unibersitaria por a Reconoxedura y a Promozión de l'Aragonés, Rolde de Fabla Aragonesa de Chaca, y Asoziazión 'Alasets' (Bal de Benás).

No las firmoron os representants d'o Grupo de Triballo de lo Cheso a títol particular, pero sí como miembros d'o Consello Asesor: Victoria Nicolás Minué y Chusé Coarasa Atienza.

En representación d'o Consello Asesor, firmoron: Inazio Almudébar Zamora, Rafel Andolz Canela, Santiago Bal Palazios, Chesús Bernal Bernal, Chusé Coarasa Atienza, Mariano Coronas, Nieus Luzía Dueso Lascorz, Chusé María Ferrer Fantoba, Antonio Martínez Ruiz, Bienvenido Mascaray Sin, Francho Nagore Laín, Chusé Inazio Navarro García, Victoria Nicolás Minué, Francho E. Rodés Orquín, Santiago Román Ledo, Miguel Santolaria, Chesús Vázquez Obrador y Eduardo Vicente de Vera.

Os miembros d'o Consello Asesor que no firmoron: Ánchel Conte Cazcarro y Juan José Pujadas. Amás, Chulio Brioso y Mairal no se cuaterna entre los miembros d'o Consello Asesor en as *Normas graficas de l'Aragonés*, pero sí en as *Propuestas de Normas Graficas**.*

Os miembros d'a Comisión Organizadera firmoron todos. Yeran: Francho Nagore Laín, Fernando Romanos Hernando, Chorche Escartín Guillén, Chusé Inazio Navarro García, Chesús Lorién Gimeno Vallés y Enrique Chabier Compairé.

## Comparanza con a ortografía castellana
O prencipio d'as *Normas Graficas de l'Aragonés* ye que os fonemas se correspondan con os grafemas: por eixemplo, solament *b* representa o fonema /b/. Ye acomparau a l'ideyal d'a ortografía castellana d'a Real Academia de la Lengua: *Una ortografía ideal debería tener una letra, y solo una, para cada fonema, y viceversa. Pero tal correspondencia, por motivos históricos y de diversa índole, no se produce en casi ninguna lengua, aunque el español es de las que más se aproximan a ese ideal teórico.**El refrendo oficial consolidó las normas académicas, pero al mismo tiempo vino a obstruir las vías de innovación y reforma por las que la Academia había ido avanzando paso a paso desde la primera edición de su* Orthographía*, de 1741, que ya en la segunda edición, once años más tarde, se escribió* Ortografía*, proclamando desde la misma portada su opción por el criterio fonético con preferencia sobre el etimológico.*Ciertas solucions graficas coenciden con o castellano:  
# Representación d'o fonema palatal nasal /ɲ/: *ñ.*  
# Digrafos: *ch, ll, rr, qu, gu*. 
# No emplego d'as consonants doples *bb, dd, ff, gg, mm, pp, ss, tt, vv.* 
# No emplego d'os grupos latinos d'orichen griego *th, ph, rh, ch.* 
# No emplego de *y* como vocal en interior de parola.  
Y tamién conta con un sistema d'accentuación, prou acomparau a lo castellano.

## Comparanza con atras grafías de l'aragonés
Seguntes Félix de Latassa y Ortín, Josef del Rey publicó, en Zaragoza en 1738, *Ortografía castellana, y aragonesa,* sacada parcialment de l'anterior obra suya *Tyrocinio latino**.*

A Sociedat de Lingüistica Aragonesa publicó en 2006 unas normas ortograficas pa o suyo emplego en a revista De Lingva Aragonensi publicada por ista asociación, y en *todas as comunicacions u articlos que os miembros d'a SLA presienten en congresos, simposios y publicacions*https://web.archive.org/web/20151022195247/https://sites.google.com/site/sociedat/grafia.

O Estudio de Filología Aragonesa creyau por o II Congreso de l'Aragonés con o nombre de Academia de l'Aragonés publicó en 2010 a suya *[[Propuesta ortografica de l'Academia de l'Aragonés]]*, que han pasau a emplegar-la entidaz y particulars, beluns d'os cuals feban servir anteriorment as *Normas graficas de l'aragonés*.

Antiparte d'as propuestas graficas formals, sigue habendo-bi particulars y escritors dialectals que fan servir ortografías personals u basadas en o castellano.

## Referencias

## Vinclos externos
*  ''Normas graficas de l'aragonés''. Emologatas en o I Congreso ta ra Normalización de l'aragonés. Uesca, 1987.